CELEX: 62019TN0519
Language: et
Date: 2019-07-22 00:00:00
Title: kohtuasi T-519/19: 22. juulil 2019 esitatud hagi — Forte versus parlament

9.9.2019   
            
            
               ET
            
            
               Euroopa Liidu Teataja
            
            
               C 305/66
            
         
      22. juulil 2019 esitatud hagi — Forte versus parlament
      (kohtuasi T-519/19)
      (2019/C 305/76)
      Kohtumenetluse keel: itaalia
      
         Pooled
      
      
         Hageja: Mario Forte (Napoli, Itaalia) (esindajad: advokaadid C. Forte ja G. Forte)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  esimese võimalusena: tühistada vaidlustatud akt;
               
            
                  —
               
               
                  esimese võimalusena: tühistada kõik vaidlustatud aktist varasemad, sellega seotud ja sellest hilisemad aktid, mis tekitavad hagejale õiguslikke tagajärgi;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Käesolev hagi on esitatud Euroopa Parlamendi otsuse D(2019)20777 peale, millele on alla kirjutanud Euroopa Parlamendi Finantsküsimuste peadirektoraadi Parlamendiliikmete rahaliste ja sotsiaalsete õiguste direktoraadi Parlamendiliikmete palkade ja sotsiaalsete õiguste üksuse juhataja Sune Hansen ning millega pärast seda, kui 1. jaanuaril 2019 jõustus Itaalia saadikutekoja juhatuse kantselei (Ufficio di Presidenza della Camera dei Deputati) otsus nr 14/2018, on uuesti määratletud tegevuse lõpetamisega seotud pensioniõigused ning mis kohustab alusetult makstud summa tagasi nõudma.
      Väited ja peamised argumendid sarnanevad kohtuasjades Santini vs. parlament (T-345/19), Falqui vs. parlament (T-347/19) ja Coppo Gavazzi vs. parlament (T-389/19) esitatud väidete ja argumentidega.
      Hageja väidab eelkõige, et vaidlustatud otsuse põhjendused on ebaloogilised, otsuse 14/2018 õiguspärasust ei ole hinnatud lähtuvalt Euroopa Liidu õiguse sellistest üldpõhimõtetest nagu mõistlikkuse, proportsionaalsuse, õiguskindluse, prognoositavuse ja õiguspärase ootuse ning omandatud õiguste kaitse põhimõtted, on rikutud ELL artiklit 6; on rikutud Euroopa Parlamendi liikmete põhimääruse rakendusmeetmeid, finantsmäärust, võrdsuse põhimõtet ja õigusnormide tagasiulatuva jõu puudumise põhimõtet, samuti on rikutud õiguskaitse ja kohtusse pöördumise õiguse tagamise põhimõtet.